Pelton-turbino

eta|right|Padelrado de Pelton-turbino

La Pelton-turbino estas impulsturbino, kiu funkcias laŭ la dua leĝo de Neŭtono por ĉerpi energion de moviĝanta fluido uzante ties  kinetan energion . La turbino estis inventita de Lester Allan Pelton en 1879. 

La Pelton-turbino estas utiligata por grandaj niveldiferencoj (minimume 15 m sed kutime > 300 m ĝis 1800 m) kaj relative malgrandaj kvantoj da akvo. 

La Pelton-turbino estis granda sukceso, kiam ĝi unue venis en uzo kaj estas unu el la tri plej vaste uzitaj akvo-turbinoj hodiaŭ.

 Funkciprincipo 
Akvo el baraĵlago en granda altitudo estas transportata per premdukto al ajuto de la turbino, kie la potenciala energio (nivel­energio) transformiĝas en kineta energio (movenergio). La akvoŝpruco atingas  la trogojn de la rado kun tre granda rapido (500 km/h ĉe niveldiferenco de 1260 m).

La trogoj de la rado estas formitaj de paroj da bovloj.  Kiam la akvoŝpruco trafas la eĝon inter la bovloj formantaj padelon, ĝi dividiĝas kaj ĝies fludirekto estas inversigata. Sekvas forto sur la padelo, kiu produktas laboron sur la ŝafto de la maŝino.
eta|maldekstre|200ra|US patento, oktobro 1880 : Pelton-turbino kun du ajutoj
eta|centra|Skizo de la akvofluo tra la padeloj, la fina rapido v 2 kun kiu la akvo forlasas la padelradon estas tre malgranda
 Vidu ankaŭ 

 Akvoenergio
 Hidraŭlika turbino
 Francis turbino
 Kaplan-turbino

Kategorio:Turbinoj
Kategorio:Usonaj inventoj